รัฐบาลไทย-ข่าวทำเนียบรัฐบาล- นิพนธ์ นำทีม องค์การจัดการน้ำเสีย โยธาฯ อปท. เร่งฟื้นฟูคลองสำโรงสงขลา ช่วยแก้ปัญหาน้ำท่วมขังเมืองสงขลาและน้ำเน่าเสีย
วันพฤหัสบดีที่ 12 พฤษภาคม 2565
นิพนธ์ นําทีม องค์การจัดการน้ําเสีย โยธาฯ อปท.  เร่งฟื้นฟูคลองสําโรงสงขลา ช่วยแก้ปัญหาน้ําท่วมขังเมืองสงขลาและน้ําเน่าเสีย
นิพนธ์ นําทีม องค์การจัดการน้ําเสีย โยธาฯ อปท.  เร่งฟื้นฟูคลองสําโรงสงขลา ช่วยแก้ปัญหาน้ําท่วมขังเมืองสงขลาและน้ําเน่าเสีย
เมื่อเวลา 09.30 น. วันที่ 12 พฤษภาคม 2565 นายนิพนธ์ บุญญามณี รัฐมนตรีช่วยว่าการกระทรวงมหาดไทย ลงพื้นที่เพื่อติดตามการแก้ปัญหาน้ําเสียคลองสําโรง เขตเทศบาลนครสงขลา อําเภอเมือง จังหวัดสงขลา โดยมีนายชีระ วงศบูรณะ ผู้อํานวยการองค์การจัดการน้ําเสีย นายผดุงเดช ลือปิยะพาณิชย์ ผู้ตรวจกรมโยธาธิการและผังเมือง นายสรรเพชญ บุญญามณี ผู้ช่วยดําเนินงานประธานรัฐสภา นายภูรินทร์ ทิพย์มณี รองนายกเทศบาลมนตรีนครสงขลา นายธนรัตน์ ตุละธน รองนายกเทศมนตรีเมืองเขารูปช้าง ผู้แทนกรมป้องกันและบรรเทาสาธารณภัย พมจ.จังหวัดสงขลา หัวหน้าส่วนราชการ และหน่วยงานที่เกี่ยวข้องร่วมรายงานข้อมูล ณ บริเวณสะพานแยกสําโรง
ทั้งนี้ นายนิพนธ์ บุญญามณี รมช.มท. ได้ให้ความสําคัญกับการแก้ปัญหาคลองสําโรง ในการที่จะหาแนวทางแก้ไขเพื่อฟื้นฟูคลองสําโรงให้มีความสะอาดมีศักยภาพในการระบายน้ําให้ได้ดีขึ้น ซึ่งจากการสํารวจพบว่าคลองมีปัญหาตื้นเขินคันคลองบางช่วงมีระดับต่ําและมีผู้อาศัยอยู่บริเวณแนวคลองสําโรงอย่างหนาแน่น ซึ่งส่งผลต่อการระบายน้ํา ทั้งยังมีขยะและสิ่งปฏิกูลจํานวนมากที่ถูกนํามาทิ้งลงคลอง จนทําให้น้ํามีคุณภาพต่ํา มีสีดํา เน่าเสียและส่งกลิ่นเหม็น ซึ่ง รมช.มท. ได้มอบหมายให้ทางองค์การจัดการน้ําเสีย (อจน.) หาแนวทางแก้ไขปัญหาคลองสําโรงให้ได้เพราะเป็นปัญหาที่เรื้อรังมานาน
สําหรับคลองสําโรงเป็นคลองที่เชื่อมระหว่างเทศบาลนครสงขลากับเทศบาลเมืองเขารูปช้าง เป็นเส้นทางสัญจรมาตั้งแต่สมัยโบราณและเชื่อมระหว่างทะเลอ่าวไทยกับทะเลสาบสงขลา และเมื่อมีชุมชนมากขึ้น เส้นทางแห่งนี้ก็เริ่มมีปัญหาในเขตชุมชน จึงต้องมีการวางแผนเรื่องการบําบัดน้ําเสีย ควบคู่ไปกันไป
ทั้งนี้ ผอ.อจน. ได้รายงานความก้าวหน้าของการดําเนินงานโครงการก่อสร้างและเพิ่มประสิทธิภาพการบริหารจัดการคุณภาพน้ําในเขตพื้นที่จัดการน้ําเสีย ระยะที่ 1 เทศบาลนครสงขลา ตําบลบ่อยาง อําเภอเมือง จังหวัดสงขลา โดยจะเป็นการรวมน้ําเสียซึ่งปัจจุบันถูกระบายลงสู่คลองสําโรงโดยตรงเป็นปริมาณมาก เพื่อปรับปรุงคุณภาพน้ําให้เป็นไปตามมาตรฐานที่ทางราชการกําหนดไว้ ซึ่งโครงการดังกล่าวจะเป็นกลไกสําคัญในการขับเคลื่อนการแก้ไขปัญหาน้ําเสียคลองสําโรง รวมทั้งบรรเทาปัญหาด้านความเป็นอยู่และสุขอนามัยของพี่น้องประชาชนในชุมชนริมคลองสําโรงอย่างเป็นระบบได้อย่างยั่งยืน
ต่อจากนั้น รมช.มท. ได้ลงเรือเพื่อติดตามการแก้ไขปัญหาน้ําเสียบริเวณคลองสําโรงอย่างใกล้ชิดบริเวณ ถนนสงขลา-นาทวี ซอย 2พร้อมทั้งร่วมปล่อยจุลินทรีย์ชนิดน้ํา เพื่อเพิ่มจุลินทรีย์ในการบําบัดน้ําเสีย และลดการเกิดกลิ่นจากน้ําขังในคลองสําโรง
รมช.มท.กล่าวว่า วันนี้ได้เชิญส่วนราชการที่เกี่ยวข้องทั้งหมดมาสํารวจคลองสําโรงเพื่อแก้ไขปัญหาที่เรื้อรังมานาน โดยการดําเนินการแก้ไขนั้นจะช่วยแก้ปัญหาเรื่องน้ําท่วมขังในเมืองสงขลา และแก้ปัญหาน้ําเน่าเสียในคลองสําโรง ในส่วนของกรมโยธาธิการและผังเมืองเองก็ได้ทําเขื่อนป้องกันการกัดเซาะไว้ระยะหนึ่งแล้ว ซึ่งวันนี้ได้รับการยืนยันจากรองนายกเทศบาลเมืองเขารูปช้างว่า จะสามารถเคลียเรื่องพื้นที่ได้แล้วเสร็จ ถ้าสามารถเคลียเรื่องพื้นที่ได้กรมโยธาธิการและผังเมืองก็สามารถตั้งงบประมาณต่อเนื่องจากโครงการเก่าที่สําเร็จไปแล้วได้ และเนื่องจากก่อนหน้านี้มีปัญหาในเรื่องของที่ดิน ซึ่งถ้าเทศบาลเมืองเขารูปช้างสามารถแก้ปัญหาตรงนี้ได้ ก็จะสามารถหางบประมาณมาทําการต่อไป อันนี้นอกจากจะเป็นแหล่งท่องเที่ยวแล้ว ยังเป็นสถานที่พักผ่อนออกกําลังกาย และยังเป็นการป้องกันการกัดเซาะชายตลิ่ง ควบคู่ไปกับการทําท่อระบายน้ําเสีย เพื่อไม่ให้ปล่อยน้ําเสียลงไปในคลองสําโรง